

**Podrobný opis projektu**

**Integrovaný regionálny operačný program 2014 – 2020**

**Prioritná os 3: Mobilizácia kreatívneho potenciálu v regiónoch**

Uvedený dokument uvádza štruktúru podrobného opisu projektu. Žiadateľ vypracuje opis projektu pre svoj projekt kreatívneho centra (ďalej aj „KC) a jej jednotlivé časti v súlade s navrhovanou štruktúrou. Hodnotitelia budú hodnotiť komplexnosť, efektívnosť a realizovateľnosť navrhovaného konceptu kreatívneho centra popísaného v opise projektu v súlade s hodnotiacimi kritériami výzvy.

# Manažérske zhrnutie

Prehľadné zhrnutie projektu kreatívneho centra v regióne – ciele, obsahové priority, hlavné aktivity, kľúčové výstupy a ukazovatele, partneri a sumár rozpočet (max. 1-2 strany).

# Identifikácia potrieb, požiadaviek a potenciálov cieľového územia

## Základné vymedzenie územia

Základná charakteristika a vymedzenie územia, na ktorom sa projekt kreatívneho centra bude realizovať.

## Strategické priority pre rozvoj kultúrneho a kreatívneho priemyslu v regióne

Popis strategických priorít týkajúcich sa podpory a rozvoja kultúrneho a kreatívneho priemyslu (ďalej aj „KKP“) na rôznych úrovniach. **Súvis s národnými prioritami** zadefinovanými v relevantných strategických dokumentoch pre oblasť kultúry, kultúrneho a kreatívneho priemyslu, podpory podnikania a inovácií (napr. Stratégia rozvoja kultúry Slovenskej republiky na roky 2014 – 2020, Stratégia rozvoja kreatívneho priemyslu v Slovenskej republike; RIS3 – Stratégia výskumu a inovácií pre inteligentnú špecializáciu). **Súlad so strategickými cieľmi Integrovaného regionálneho operačného programu** (ďalej aj „IROP“). Prepojenie na **priority identifikované v kľúčových regionálnych strategických dokumentoch** (napr. Plán hospodárskeho a sociálneho rozvoja – PHSR, Regionálna inovačná územná stratégia - RIÚS, Stratégia udržateľného mestského rozvoja – UMR) ako aj iných regionálnych inovačných alebo sektorových stratégiách. V prípade ak bol identifikovaný súlad so stratégiou RIS3, žiadateľ bude deklarovať, že jeho aktivity sú v súlade s produktovými líniami, ktoré sú uvedené v Súhrnnej správe z procesu EDP: Produktové línie pre Digitálne Slovensko a kreatívny priemysel. Informácie o produktových líniách môžu žiadatelia nájsť na nasledovnom odkaze <https://www.opvai.sk/ris3/dolezite-dokumenty/>.

## Stav kultúrneho a kreatívneho priemyslu v regióne

Prehľad hlavných zistení z mapovania kultúrneho a kreatívneho priemyslu s využitím viacerých zdrojov údajov, napr. analytická časti RIÚS a  prieskumy pri jeho príprave; dostupné štatistické údaje o KKP v regióne; vlastné mapovanie KKP v regióne – kvantitatívne a/alebo kvalitatívne – realizované v rámci prípravy štúdie uskutočniteľnosti pre KC. Sumár hlavných informácií vo forme SWOT analýzy.

## Priority projektu kreatívneho centra

Identifikovanie priorít pre projekt kreatívneho centra s ohľadom na definované strategické priority, existujúce zdroje v území, kreatívny potenciál ako aj identifikované kľúčové potreby a trendy. Odôvodnenie potreby realizácie projektu kreatívneho centra v danom území. Identifikovanie prioritných a neprioritných oblastí KKP pre realizáciu projektu kreatívneho centra.

## Potenciál zapojenia aktérov pôsobiacich v regióne

Popis existujúcich zdrojov a aktivít v oblasti KKP s ohľadom na kľúčových aktérov KKP v regióne a potenciál ich zapojenia do KC; existujúce aktivity / organizácie zamerané na podporu podnikania (inkubátory, regionálne podnikateľské centrá a pod.); prítomnosť kľúčových vzdelávacích inštitúcií ako „producentov“ kreatívneho talentu v regióne; ako aj existujúcu podporu KKP v regióne z iných zdrojov (Európske štrukturálne a investičné fondy – ďalej aj „EŠIF“, komunitárne programy, súkromné zdroje).

## Identifikácia príspevku navrhovaného projektu k plneniu hlavných zásad výberu operácií

*Identifikácia a zdôvodnenie výberu typu fyzickej infraštruktúry ktorá bude slúžiť pre realizáciu aktivít projektu, popis zabezpečenia nových funkcií fyzického objektu pre účely zatraktívnenia urbánnych a vidieckych sídiel, identifikácia príspevku projektu k plneniu požiadavky na integrovaný prístup k realizácii projektu (fyzická infraštruktúra a mäkké opatrenia).*

# model Fungovania Kreatívneho centra v regióne

Popis modelu fungovania KC počas realizácie projektu v konkrétnom regióne. Daný model fungovania je vytvorený na základe upraveného všeobecného modelu KC, ktorý tvorí Prílohu 7 Výzvy a mal by obsahovať všetky hlavné časti uvedené v nasledujúcich podkapitolách.

## Cieľové skupiny pre poskytovanie služieb kreatívnym centrám

Popis hlavných cieľových skupín, pre ktoré budú určené služby kreatívneho centra v rámci navrhovaných programov. Odporúčame ísť nad rámec informácií v modeli KC a pri popise zohľadniť aj miestny kontext (napr. typy skupín a vekové kategórie, na ktoré sa KC bude prioritne zameriavať – absolventi stredných škôl, absolventi vysokých škôl, alebo subjekty dlhodobo pôsobiace v oblasti KKP a pod.; odkiaľ bude čerpať účastníkov programov).

## Ponuka pridanej hodnoty pre cieľové skupiny zo strany kreatívneho centra

Prehľad podľa typov služieb pre cieľové skupiny (z modelu KC) a programov poskytovaných kreatívnym centrom pre cieľové skupiny. Popis komplexnosti nastavenia služieb pre cieľové skupiny aj vo vzťahu k jednotlivým odvetviam kultúrneho a kreatívneho priemyslu (prioritným a neprioritným pre daný región).

## Komunikačné a distribučné kanály kreatívneho centra

Prehľad hlavných komunikačných kanálov, ktoré kreatívne centrum chce využívať v rámci svojej činnosti. Spôsob zabezpečenia využívania infraštruktúry, priestorov a technológií, hlavné miesta, kde budú prebiehať programy a kde bude sídliť ,možnosti spolupráce s inými partnermi/dodávateľmi pri realizácii programov (detailný popis infraštruktúry bude uvedený v časti 3.7. ). Možnosti využitia online nástrojov v rámci fungovania KC.

## Budovanie vzťahov s cieľovými skupinami kreatívneho centra

Popis spôsobu dlhodobej komunikácie a budovania vzťahov s cieľovými skupinami a členmi kreatívneho centra. Prístup k budovaniu širších partnerstiev, ktoré môžu podporiť činnosť KC.

## Typy príjmov kreatívneho centra

Popis hlavných typov príjmov – s ohľadom na identifikované možnosti v rámci modelu KC – ako aj uvedenie odhadovanej výšky /objemu pre každý typ príjmov. Spôsob *vytvorenia a fungovania Fondu budúcej prevádzky KC – predovšetkým počas financovania projektu z EŠIF a čiastočne aj počas obdobia udržateľnosti (detailné informácie k celkovému nastaveniu udržateľnosti budú uvedené v časti 6. Udržateľnosť projektu).*

## Kľúčové zdroje kreatívneho centra

Popis hlavných zdrojov, ktoré kreatívne centrum bude mať k dispozícii. V oblasti ľudských zdrojov identifikovaný interný tím – s ohľadom na navrhované funkčné pozície v rámci modelu KC – a možnosti spolupráce s externým tímom expertov. Prehľadný popis materiálnych a finančných zdrojov, ktoré bude KC využívať (nie je nutné ísť do prílišného detailu, lebo tieto informácie budú podrobnejšie popísané v častiach 3.5 Typy príjmov KC a 3.7 Kľúčové činnosti KC).

## Kľúčové činnosti kreatívneho centra

Popis infraštruktúry kreatívneho centra, v ktorej sa budú poskytovať služby cieľovým skupinám a spôsobu riadenia kreatívneho centra. Súčasťou tejto časti by mal byť aj popis fungovania kreatívneho centra v čase – spôsob zabezpečenia fungovania a riadenia KC , čiastočne aj pre obdobie udržateľnosti (detailný popis nastavenia udržateľnosti v jej všetkých aspektoch má byť uvedený v časti 6. Udržateľnosť projektu). Nutné v tejto časti tiež zdôrazniť aj spôsob prepojenia využívania infraštruktúry, riadenia KC a nastavenia služieb pre cieľové skupiny (tzv. komplexnosť projektu).

## Kľúčové partnerstvá kreatívneho centra

Rámcový popis všetkých typov partnerstiev a spoluprác, s ktorými sa pri implementácii projektu KC ráta (s ohľadom na typy partnerstiev popísané v modeli KC – projektové alebo širšie neformálne partnerstvá).

## Štruktúra nákladov kreatívneho centra

Rámcový prehľad predpokladaných typov nákladov a ich výšky počas implementácie projektu. Popis predpokladaných zmien v ich štruktúre v priebehu času s ohľadom na plánované činnosti.

# Implementácia projektu KREATÍVNEHO CENTRA

## Ciele a ukazovatele projektu

Predstavenie celkového a špecifických cieľov projektu kreatívneho centra. Prehľad ukazovateľov projektu (napr. počet účastníkov v rámci jednotlivých programov/ aktivít za celý projekt alebo časové obdobia, počet typov programov / počet účastníkov pre jednotlivé oblasti a pod.). Logická prepojenosť navrhovaných projektových ukazovateľov výsledkových a výstupových ukazovateľov IROP PO3.

## Popis aktivít a výsledkov projektu

Popis aktivít projektu kreatívneho centra (ich štruktúra musí vychádzať zo zoznamu oprávnených aktivít /podaktivít definovaných v príslušnej výzve), ktoré vedú k dosiahnutiu identifikovaných cieľov. Popis plánovaných výstupov – majú byť uvádzané v nadväznosti na konkrétne aktivity, musia byť jasne definované a merateľné a navyše musia byť prepojené s ukazovateľmi definovanými v časti 4.1.

## Plán realizácie projektu

Predstavenie detailného časového a vecného harmonogramu projektu kreatívneho centra (napr. Ganttov diagram) s identifikovaním jednotlivých krokov, kľúčových míľnikov a výstupov za každú implementačnú etapu projektu.

## Rozpočet projektu

Sumár rozpočtu a dodatočné informácie k rozpočtu projektu kreatívneho centra na jednotlivé roky. Rozpočet projektu má obsahovať prehľad: (1) odhadovaných výdavkov na **stavebné práce** a technológie; **riadenie KC**; poskytovanie **služieb** pre cieľové skupiny; **podporné aktivity** a tiež (2) odhadovaných príjmov – podľa typov príjmov.

## Predpoklady, riziká a opatrenia na ich minimalizovanie

Popis predpokladov a podmienok potrebných pre začatie aktivít projektu a jeho ďalšiu implementáciu. Nutné identifikovať relevantné externé a interné riziká, ktoré môžu ovplyvniť dosiahnutie očakávaných výsledkov a cieľov projektu formou analýzy rizík. Tá musí obsahovať minimálne zoznam možných rizík, rizikový faktor, pravdepodobnosť výskytu a konkrétne opatrenie na zmiernenie rizika.

## Identifikácia nehnuteľností

Žiadateľ uvedie identifikáciu nehnuteľností, na ktorých bude realizovaný projekt (teda nehnuteľností), ktoré bude predmetom rekonštrukcie a v ktorých bude umiestnené kultúrne a kreatívne centrum.

|  |  |  |  |  |  |
| --- | --- | --- | --- | --- | --- |
| **Názov nehnuteľnosti** | **Obec** | **Katastrálne územie** | **Súpisné číslo budovy** | **Parcela pozemku** | **Číslo listu vlastníctva** |
|  |  |  |  |  |  |

# Udržateľnosť projektu

Popis zabezpečenia udržateľnosti počas udržateľnosti projektu (pod udržateľnosťou sa rozumie realizácia aktivít nadväzujúcich na aktivity financované z prostriedkov EŠIF, t. j.  finančnom ukončení projektu). Nutné popísať všetky aspekty udržateľnosti – finančnú, organizačnú a manažérsku.

## Finančná udržateľnosti projektu

V rámci popisu finančnej udržateľnosti nutné ujasniť rolu Fondu budúcej prevádzky KC pri zabezpečení celkovej udržateľnosti projektu a tiež uviesť prehľad plánu financovania na celé obdobie.

## Organizačná udržateľnosť projektu

Predstavenie organizačného zastrešenia činnosti kreatívneho centra po ukončení financovania z EŠIF. Predpoklad rozsahu ponúkaných služieb v danom období.

## Manažérska udržateľnosť projektu

Návrh zabezpečenia riadenia kreatívneho centra počas obdobia udržateľnosti s ohľadom   
na navrhované organizačné zabezpečenie činnosti KC.

## Komerčný prenájom

*V prípade využitia komerčného prenájmu, žiadateľ bližšie popíše samotný výpočet ročnej kapacity infraštruktúry v zmysle prílohu č. 1 príručky pre žiadateľa – Podmienky doplnkového využitia infraštruktúry kreatívneho centra.*